armvectores/hy_wikipedia_2023 huggingface dataset:
Հոլանդիայի ծաղկանոցները (նկար)

«Հոլանդիայի ծաղկանոցները» (հոլ.՝ Bloembollenveld), հոլանդացի նկարիչ, պոստիմպրեսիոնիզմի և Էքսպրեսիոնիզմի կարկառուն ներկայացուցիչ Վինսենթ վան Գոգի նկարներից։ Հեղինակը կտավը վրձնել է 1883 թվականին։ Յուղաներկով կտավի չափերն են՝ 48 × 65 սմ։ «Հոլանդիայի ծաղկանոցները» ստեղծագործությունն այսօր պահպանվում և ցուցադրվում է Արվեստի ազգային պատկերասրահում (Վաշինգտոն, ԱՄՆ)։


== Պատմություն ==
«Հոլանդիայի ծաղկանոցները» ստեղծագործությունն ունի մեկ անվանում ևս, այն է՝ «Սոխուկավորների դաշտը»։ Այս կտավը առաջինն էր Վինսենթ վան Գոգի ստեղծագործական կյանքում, որտեղ պատկերված են ծաղկանոցներ։
Հեղինակը դաշտում ուղղանկյունաձև հատվածներ է առանձնացրել՝ կապույտ, դեղին, վարդագույն, ինչպես նաև կարմիր։ «Հոլանդիայի ծաղկանոցները» ստեղծագործությունում Վինսենթ վան Գոգը պատկերել է հակինթներ։ Այս կտավում հեղինակը մեծ հետաքրքրություն է դրսևորել հեռանկարի հանդեպ։
Նկարի ստորին հատվածը, որտեղ միայն ծաղկանոցներն են, իրենից յուրատեսակ համայնապատկեր է ներկայացնում։ Հորիզոնին երևում են մերկ ծառեր և տներ։
Վինսենթ վան Գոգը 1883 թվականին «Հոլանդիայի ծաղկանոցները» ստեղծագործությունը նկարել է Նիդեռլանդների Հաագա քաղաքում։


== Ծանոթագրություններ ==


== Արտաքին հղումներ ==
Flower Beds in Holland, National Gallery of Art, Washington, DC
Tidligste malerier 1881-1883 hos vggallery.com
Bloembollenveld hos vggallery.com
Գյավալի

Գյավալի , լեռ Հայկական Պար լեռնաշղթայում, Իգդիրից մոտ 12 կմ դեպի հարավ։ Բարձրությունը 1443 մ է։ Հարավային լանջով անցնում է խճուղի, որի մոտերրքում կան հանքային աղբյուրներ։


== Ծանոթագրություններ ==
Սյունիքի մարզի ամրոցների և բերդերի ցանկ

Ստորև ներկայացվում է Սյունիքի մարզի բերդերի և ամրոցների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ


== Ծանոթագրություններ ==
Աստարտե Սիրիացի

«Աստարտե Սիրիացի» (ինչպես նաև «Վեներա Աստարտա», անգլ.՝ Astarte Syriaca), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1877 թվականին։ Ներկայումս նկարը գտնվում է Մանչեստրի գեղարվեստական պատկերասրահի հավաքածուում։


== Տեղեկություն նկարի մասին ==

Աստարտեի (շումեր-աքքադյան դիցաբանության մեջ սիրո և իշխանության աստվածուհի Իշտարի անվան հունական տարբերակը) կերպարի համար բնորդուհի է եղել Ջեյն Մորիսը։ 1875 թվականին Ռոսսետտին սկսել է ստեղծել «Աստարտե Սիրիացի» նկարի էսքիզը, սակայն հետագայում այն դարձրել է հունական դիցաբանության մեջ հիշողության աստվածուհի Մնեմոսինեի կերպարը. արդյունքում «Մնեմոսինե» կտավը դարձել է ինքնուրույն աշխատանք։ Նկարիչը իր երկու նկարներն էլ հիշատակել է 1876 թվականի ապրիլի 29-ին մորն ուղարկված նամակում, որտեղ գրել է, որ դրանք տարբերվում են բնորդուհու ձեռքի և գլխի դիրքով։ Աստարտեն կանգնած է «Venus pudica»՝ «Ամաչկոտ Վեներա» դիրքով, ինչով հարազատ է դառնում Բոտիչելլիի «Վեներայի» հետ։
Ձախակողմյան ուղեկցող կերպարի համար կեցվածք է ընդունել Ջեյն Մորիսի դուստրը՝ Մեյ Մորիսը։ Ալիստեր Գրիվը համեմատել է այդ կերպարները Հոբի գրքի հիման վրա Ուիլյամ Բլեյք մի քանի փորագրությունների հրեշտակների հետ։ Նաև հատկանշական են գահին Աստվածամոր պատկերման որոշակի ավանդական գծեր, որոնք առկա են նկարում։ 
Նկարչի ընկեր Թեոսոր Ուոթս-Դանթոնը ենթադրել է, որ հենց իր շնորհիվ է ստեղծվել այդ նկարը։ Տեսնելով Ջեյն Մորիսի պատկերով էսքիզներից մեկը՝ Ուոթս-Դանթոնը հայտարարել է, որ հենց այդպիսի տեսք պիտի ունենա արևելյան Վեներան։ Հավաքորդ Կլարենս Ֆրայը, նայելով Ռոսսետտի էսքիզները, «Աստարտե Սիրիացին» պատվիրել է իր համար. նկարը նկարչի կողմից մի քանի անգամ մերժվելուց և տարբերակներից հետո ավարտին է հասցվել 1877 թվականի հունվարին։ Ռոսսետտիի գործակալ Չառլզ Ֆրայի ջանքերի շնորհիվ «Աստարտե Սիրիացին» դարձել է այդ ժամանակ Ռոսսետտի ամենաթանկ արժեցող աշխատանքը (արժեքը կազմել է 2100£): 
Ինչպես իր շատ այլ աշխատանքների համար, այս կտավի համար ևս Ռոսսետտին գրել է ուղեկցող սոնետ։


== Ծանոթագրություններ ==
Նետրո

Նետրո (իտալերեն՝ Netro), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 988 մարդ (2008)։ Բնակչության խտությունը՝ 78 մարդ/կմ²։ Տարածքը կազմում է 13 կմ²։ Փոստային ինդեքս՝ 13896։ Հեռախոսային կոդ՝ 015։
Բնակավայրի հովանավորն է հանդիսանում սուրբ Մարիան։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ
Թատերագիտություն

Թատերագիտությունը բեմարվեստի տեսությունն ու պատմությունն ուսւոմնասիորղ գիտություն է։ Որպես ինքնուրույն գիտություն ձևավորվել է XX դարում։ Թատերագիտության առարկան թատրոնի բոլոր բաղադրամասերն են՝ դրամատուրգիա, դերասանական և ռեժիսորական արվեստներ, բեմանկարչություն, թատերական ճարտարագիտություն, թատերական կրթություն, թատերական գործի կազմակերպում, հանդիսատես։
Մինչև XIX դ. վերջը հիմնականում ուսումնասիրվել են դրամատուրգիան և դերասանի արվեստը։ Թատերագիտությունը անխախտելիորեն կապված է թատերական մշակույթի և արվեստի ընդհանուր վիճակի, յուրաքանչյուր դարաշրջանի գեղագիտական մտքի զարգացման հետ։ Թատերագիտության սաղմերը, որպես թատերական պրակտիկայի ընդհանրացում, արդեն գոյություն ունեին Հին Հունաստանում (Արիստոտելի «Պոետիկա»-ն) և Հին Հռոմում։ Անտիկ մտածողների ազդեցությամբ դրամայի և բեմական արվեստի տեսությունը զարգացավ Վերածննդի դարաշրջանում։ XVII դ. դրամատուրգիայում և թատրոնում տեսականորեն հաստատվեց կլասիցիզմը (Բուալո)։ XVIII դ. լուսավորիչները (Դ. Դիդրո, Գ. Լեսսինգ և ուրիշներ) ստեղծել են դրամատիկական արվեստի ռացիոնալիստական տեսությունը։ XVIII դ. վերջին և XIX դ. առաջին կեսին ռոմանտիզմի զարգացումով պայմաններ ստեղծվեցին, որպեսզի թատրոնի պատմությունն ուսումնասիրվի որպես ազգային մշակույթի կարևոր բնագավառ և մասնագիտորեն մշակվեն թատերական գեղագիտության ընդհանուր հարցերը։
Թատրոնին և դրամայի տեսությանն առնչվող եզրերն ու հասկացությունները հայ գրականության լեզվում շրջանառվում են V դարի վերջից։ Թատերագիտական նոր միտքը հայ իրականության մեջ կազմավորվել է XIX դարի 30-50-ական թվականներին։ Կլասիցիզմի տեսությունն սկսվել և ավարտվել է Ս. Տիգրանյանի «Ինչ-ինչ զեղերերգութենէ» տրակտատով, որը դրամայի պատմաքննախոսության առաջին փորձն է հայ իրականության մեջ։ 1850-60-ական թվականներին պրոֆեսիոնալ թատրոնի կազմավորման շրջանում, լուսավորականությունը դարձել է գեղագիտական նախասկիզբ թատերական քննադատության մեջ, յուրացվել է եվրոպական լուսավորության թատրոնի գեղագիտությունը (Հ. Հիսարյան, Մ. Գարագաշյան, Հ. Խորասանճյան), դրամայի գերմանական տեսությունները (Ս. Նազարյան), գիտակցվել թատրոնի ազգային հայրենասիրական և սոցիալական ֆունկցիան (Մ. Պատկանյան, Մ. Նալբանդյան, Հ. Սվաճյան)։ 1870-1880-ական թվականներին թատերագիտության քննադատության մեջ սրվել է բեմական ուղղությունների խնդիրը, մի կողմից պաշտպանվել են ռոմանտիզմը և սալոնային խաղաոճը (Սպ. Սպանդարյան), մյուս կողմից՝ ազգային ռեալիստական դրամատուրգիան (Գ. Արծրունի), քննադատական ռեալիզմը և կենցաղային ու սոցիալ-հոգեբանական թատրոնը (Գ. Չմշկյան)։ 
1893-1905 թվականներին Թիֆլիսում լույս է տեսել Ա. Թարխանյանի «Թատրոն» հանդեսը։ Հրապարակվել է Օ. Սևումյանի «Զեկուցումը...» (1913), որն առաջադրել է թատրոնի գեղարվեստական կազմակերպական բարեփոխումների նոր ծրագիր։ Ասպարեզ է մտել թատերական քննադատների նոր խումբ (Ս. Հախումյան, Տ. Զավեն, Տ. Հովհաննիսյան, Լեո, Մ. Բերբերյան), հիմնվել են «Հուշարար» (1907), «Թատրոն և երաժշտություն» (1910) հանդեսները։
Ռիսի Բիբերախ

Ռիսի Բիբերախ (գերմ.՝ Biberach an der Riß), քաղաք Գերմանիայի Բադեն Վյուրտեմբերգ երկրամասում։ Բիբերախ շրջանի կենտրոնում։
Քաղաքը տեղակայված է ժամանակին ջրամկներով հարուստ Բիբերախա գետի շրջակայքում՝ Դունայա Ռիս վտակի մոտ, 540 մ բարձրության վրա։


== Պատմություն ==
1281 թվականին Ֆրիդրիխ II կայսրի գահակալության ժամանակ Բիբերախը համարվում էր կայսերական քաղաք։ Բարեփոխումները, որոնք վերաբերում էին բնակչության մի մասին, պատճառ հանդիսացան երկպառակություների, ինչին վերջակետ դրեց Վեստֆալյան խաղաղությունը, որով հաստատվեց հավասարություն։


== Քույր-քաղաքներ ==
Աստի ( Իտալիա )
Վալանս ( Ֆրանսիա )
Սվիդնիցա Պոլշա
Տելավի ( Վրաստան )
Տենդրինգ ( Մեծ Բրիտանիա )


== Արտաքին հղումներ ==
Պաշտոնական էջ
Լեյլա Զանա

Լեյլա Զանա (քրդ.՝ Leyla Zana, մայիսի 3, 1961(1961-05-03), Սիլվան, Դիարբեքիրի մարզ, Թուրքիա), քուրդ իրավապաշտպան և քաղաքական գործիչ։ 1991- 1994 թվականներին եղել է Թուրքիայի խորհրդարանի անդամ։ Դատապարտվել է 15 տարի ազատազրկման՝ խորհրդարանում իր երդման արարողությունը քրդերենով արտասանելու համար։
1995 թվականի նոյեմբերի 5-ին Եվրախորհրդարանը ընդունել է որոշում Լեյլա Զանային շնորհելու Սախարովի անվան մրցանակ՝ իրավապաշտպան գործունեության համար։ Սակայն իրավապաշտպանը մրցանակը ստացավ միայն 2004 թվականին՝ ազատ արձակվելուց հետո։


== Կենսագրություն ==
Լեյլա Զանան ծնվել է 1961 թվականի մայիսին Դիարբեքիրի մարզի Սիլվան քաղաքատիպ ավանում։ Երբ նա 14 տարեկան է, ծնողները ամուսնացրել են Լեյլային Մեհդի Զանայի հետ, ով Դիարբեքիրի քաղաքապետն էր մինչ 1980 թվականը։ 1991 թվականին Լեյլա Զանան դարձել է առաջին քուրդ կինը, ով ընտրվել է Թուրքիայի խորհրդարանի պատգամավոր։
Երկար ժամանակ Թուրքիայում քրդերենի կիրառումը համարվում էր քրեօրեն պատժելի արարք։ Միայն 1990-ական թվականների սկզբին այն օրինականացվեց, սակայն դրա օգտագործումը հանրային տարածքներում դեռևս արգելքի տակ էր։ Այսպես Լեյլայի երդման արարողությունը քրդերենով Թուրքիայում մեծ սկանդալ առաջացրեց և դարձավ նրա ձերբակալության հիմնական պատճառը։ Կարդալով պատգամավորական երդման տեքստը, Զանան ավարտեց իր խոսքը հետևյալ եզրույթով։

Դեմոկրատական կուսակցության արգելումից հետո, որին անդամակցում էր նա, Լեյլա Զենան  զրկվել է պատգամավորական անձեռնամխելիությունից և 1994 թվականի դեկտեմբերին երեք այլ պատգամավորների հետ ձերբակալվել  և մեղադրվել պետական դավաճանության մեջ։ Նրան մեղադրում էին նաև Քրդական բանվորական կուսակցության անդամակցելու մեջ։
Զանան կատեգորիկ ժխտում էր իր մեղքը, սակայն վկաների տվյալներով, նա ընդունել է մեղքը ճնշումների արդյունքում, Զանան և նրա երեք համակուսակիցները դատապարտվեցին 15 տարվա ազատազրկման։
Դատավարության ժամանակ նա վկայել է՝

2009 թվականի դեկտեմբերի 11-ին Թուրքիայի Սահմանադրական դատարանը ընդունել է որոշում այն մասին, որ Դեմոկրատական կուսակցությունը սպառնում է Թուրքիայի ազգային անվտանգությանը։
2010 թվականի ապրիլի 8-ին թուրքական դատարանը դատապարտել է երեք տարի ազատազրկման՝ մեղադրելով ահաբեկչական պրոպագանդայի տարածման մեջ։


== Ծանոթագրություններ ==


== Արտաքին հղումներ ==
1077

1077 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1077 թվականն է, 
XI դարի 77-րդ տարին։


== Դեպքեր ==
1077 թվականին Սելջուկյան սուլթանության արևմտյան հատվածում ձևավորվոմ է Փոքր Ասիայի կամ Ռումի սուլթանությունը, որը մայրաքաղաք Իկոնիայի անունով հաճախ կոչվում էր Իկոնիայի սուլթանություն (1077-1307)։ Մինչ այդ անկախ սուլթանություն էր ստեղծվել Սիրիայի տարածքում (1074-1117)։


== Ծնունդներ ==


== Մահեր ==
Բորովիցա (Կուբենայի վտակ)

Անվան այլ կիրառումների համար տե՛ս՝ Բորովիցա (այլ կիրառումներ)Բորովիցա (ռուս.՝ Боровица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբեն գետի ձախ ափում՝ 199 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020100112103000005566
Հիդրոլոգիական ուսումնասիրությունների կոդը - 103000556
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օդերևութաբանություն

Օդերևութաբանություն, գիտություն մթնոլորտի և նրանում տեղի ունեցող պրոցեսների մասին։ Օդերևութաբանության հիմնական բաժինը մթնոլորտի ֆիզիկան է, որն ուսումնասիրում է մթնոլորտի ֆիզիկական երևույթների և պրոցեսների ընդհանուր օրինաչավւությունները։


== Մթնոլորտի ֆիզիկայի ենթաբաժինները ==
Երկրամերձ շերտի ֆիզիկա
Ազատ մթնոլորտի ֆիզիկա (աերոլոգիա)
Մթնոլորտի բարձր շերտերի ֆիզիկա (աերոնոմիա)։Մթնոլորտի ֆիզիկայի մաս են նաև ակտինոմետրիան ( ուսումնասիրում է մթնոլորտում արեգակնային ճառագայթման ու նրա վերափոխման օրինաչափությունները), մթնոլորտային օպտիկան (զբաղվում է մթնոլորտում տեղի ունեցող օպտիկական երևույթների ուսումնասիրությամբ), մթնոլորտային էլեկտրականությունը և մթնոլորտային ձայնագիտությունը։
Մթնոլորտում տեղի ունեցող քիմիական պրոցեսներն ուսումնասիրում է մթնոլորտի քիմիան։


== Դինամիկական օդերևութաբանություն ==
Մթնոլորտային երևույթներն ու պրոցեսները տեսական մեթոդներով ուսումնասիրող բաժինը կոչվում է դինամիկական օդերևութաբանությունը, որի գլխավոր խնդիրներից է եղանակի կանխատեսման հաշվարկային մեթոդների մշակումը։


== Սինօպտիկական օդերևութաբանություն ==
Օդերևութաբանության մյուս բաժիններից են՝ սինօպտիկական օդերևութաբանությունը, որն զբաղվում է մեծ տարածությունների վրա եղանակային պայմանների տեղաբաշխման ու փոփոխման օրինաչափությունների ուսումնասիրմամբ և սպասվելիք եղանակի կանխատեսման մեթոդների մշակմամբ։


== Կլիմայագիտություն ==
Օդերևութաբանության կարևոր բաժիններից է նաև կլիմայագիտությունը, որն զբաղվում է կլիմաառաջացնող գործոնների, դրանց փոխադարձ կապի ու ներգործության պայմանների, ինչպես նաև կլիմայի տատանման օրինաչափությունների ուսումնասիրությամբ։


== Կիրառական բաժիններ ==
Օդերևութաբանության մեջ ձևավորվել են նաև մի շարք կիրառական բաժիններ՝ գյուղատնտեսական օդերևութաբանությունը, ծովային օդերևութաբանությունը, բժշկական կլիմայագիաություն և այլն։ 


== Օդերևութաբանական առաջին հետազոտությունները ==
Օդերևութաբանական առաջին հետազոտություններն սկսվել են դեռևս անտիկ ժամանակներից (Արիստոտել), սակայն այն զարգացման մեծ առաջընթաց ապրեց 18-րդ դարի առաջին կեսերին, երբ ստեղծվեցին օդերևութաբանական առաջին գործիքները՝ ջերմաչափը և բարոմետրը։


== Տեխնիկայի նորագույն նվաճումները ==
Ժամանակակից օդերևութաբանությունը օգտագործում է ֆիզիկայի և տեխնիկայի նորագույն նվաճումները։ Օդերևութաբանական արբանյակների օգնությամբ կատարվում են դիտարկումներ ամբողջ երկրագնդի համար։ Ռադիոլոկացիոն սարքերի միջոցով կատարվում են ամպերի և մթնոլորտային տեղումների որոշակի դիտարկումներ և այլն։ Օգտագործվում է դիտարկումների ու տվյալների մշակման ավտոմատացումը։ Տեսական օդերևութաբանության հետազոտումների ժամանակ օգտագործվում են ԷՀՄ-ները։ Օդերևութաբանությունը առավել սերտորեն կապված է օվկիանոսագիտության և ցամաքի ջրաբանության հետ։ Տարբեր երկրների օդերևութաբանական գործունեությունը միավորում է օդերևութաբանական համաշխարհային կազմակերպությունը։
Աքաղաղ (Ֆաբերժեի ձու)

«Աքաղաղ» (ռուս.՝ Петушок), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1900 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է մորը՝ այրիացած կայսրուհի Մարիա Ֆեոդորովնային։
Այսօր ոսկերչական ձուն պահպանվում և ցուցադրվում է Ֆաբերժեի թանգարանում (Նարիշկինների և Շուվալովների պալատ, Սանկտ Պետերբուրգ, Ռուսաստան) և մասն է կազմում Վիկտոր Վեկսելբերգի հավաքածուի։


== Դիզայն ==
«Աքաղաղ» ոսկերչական ձվի մակերևույթը պատված է մանուշակագույն գիլիոշինային էմալով։ Կենտրոնում տեղադրված է ժամացույցի թվատախտակը, որը զարդարված է էմալով և ադամանդներով։ Թվացույցի շրջանակը պատրաստված է ոսկուց՝ դափնու դրասանգի տեսքով, որն ագուցված է ադամանդներով և մարգարիտներով։ Ձվի տակդիրն ունի կլոր պատվանդանի տեսք՝ երեք հարթ աշտարակներով, որոնք գրկում են ձու-ժամացույցը։ Տակդիրը ստեղծելիս օգտագործվել են ոսկի, ադամանդներ և էմալ։ Ձվի վերին հատվածում ցանցկեն կափարիչ և սեղմակ է տեղադրված։ Վերջինս գործի է գցում գաղտնի մեխանիզմը։ Ձվի վրա կա դրոշմ, ըստ որի երևում է, որ ոսկերիչ վարպետը Միխայիլ Պերխինն է Ֆաբերժեի ֆիրմայից։ Այս դիզայնով է պատրաստված նաև Կելխի յոթ ձվերից «Կելխի շանտեկլերը»։


== Անակնկալ ==
«Աքաղաղ» ոսկերչական ձվի անակնկալը գագաթին տեղադրված աքլորն է։ Ձվի գագաթի կոճակը սեղմելիս բացվում է ցանցկեն կափարիչը և հայտնվում է աքաղաղը՝ բնական փետուրներից պատրաստված։ Այն ծուղրուղու է կանչում, բացում է կտուցը և թափահարում թևերով, որից հետո կրկին ներս է մտնում և կափարիչը փակվում է։ Աքաղաղի աչքերը սուտակից են։ Այն հայտնվում է ինչպես կոճակը սեղմելիս, այնպես էլ ամեն նոր ժամի։


== Պատմություն ==
Նիկոլայ II կայսրը ձուն մորը՝ Մարիա Ֆեոդորովնային 1900 թվականի Զատկի տոնին է նվիրել։ 1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։ 1927 թվականին ձուն վաճառում են Էմանուել Սնոումանին Լոնդոնից։ Նա վաճառում է Իզաբել Լոուին 1949 թվականին։ 1970 թվականին ոսկերչական ձուն ձեռք է բերում Ռոբերտ Սմիթը Վաշինգտոնից։ 1985 թվականին ձուն գնում է Ֆորբսը։ 2004 թվականին Նյու Յորքի Սոթբիս աճուրդի տնից այս և այլ Ֆաբերժեի ձվեր գնում է Վիկտոր Վեկսելբերգը և նվիրում հայրենիքին։


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
Ձուն թանգարանի կայքում Archived 2017-04-04 at the Wayback Machine.
Էժեն Դելակրուայի թանգարան

Էժեն Դելակրուայի թանգարան (ֆր.՝ Musée national Eugène-Delacroix), ազգային թանգարան, որը հայտնի է նաև Դելակրուայի թանգարան անունով։ Թանգարանը նվիրված է աշխարհահռչակ ֆրանսիացի գեղանկարիչ Էժեն Դելակրուային (1798-1863)։ Այն գտնվում է Փարիզի 6-րդ թաղամասում՝ Ֆյուրսթենբերգ 6 փողոցի մոտ։ Թանգարանը բաց է ամեն օր, բացի երեքշաբթի օրվանից։ Մուտքի համար գումար չի գանձվում։


== Պատմություն ==
Թանգարանը գտնվում է այն տանը, որտեղ տեղակայված է նկարիչ Էժեն Դելակրուայի վերջին բնակարանը, նա տեղափոխվել է այնտեղ 1857 թվականի դեկտեմբերի 28-ին և ապրել է այնտեղ մինչև իր մահը՝ 1863 թվականի օգոստոսի 13-ը։ 1929 թվականին կազմակերպվեց նկարչի ժառանգության հանձնաժողովը (Société Des Amis d'Eugène Delacroix), որը 1952 թվականին ձեռք բերեց թանգարանի հաստատությունը, որը այդ ժամանակ գտնվում էր վթարային վիճակում։ Շինությունը 1954 թվականին փոխանցվել է ֆրանսիական կառավարությանը։ 1971 թվականին շենքը դարձավ ազգային թանգարան, իսկ 1999 թվականին շենքին շրջապատող այգին վերանորոգվեց։ Այս շենքում ապրել և աշխատել է ֆրանսիացի նկարիչ Լեոն Փրինթեմփսը մինչև 1945 թվականի հուլիսի 9-ը՝ իր մահվան օրը։


== Թանգարանի հավաքածուներ ==
Այսօր թանգարանում պահվում են Դելակրուայի շուրջ 20 նկարներ, ինչպես նաև Valmont ժողովածուից երեք ֆրիզներ (1834)։
Բացի այդ, թանգարանի հավաքածուն ներառում է.

Էսքիզներ և որմնանկարների գծագրեր նվիրված Սեն Սյուլփիս եկեղեցուն, ինչպես նաև որոշ նկարների Դելակրուայի ընկերներից և կոլեգաներից (Լասսալ Բորդ, Յուե, Փոթերլե, Սեն Մարսել, Քոլեն և այլք)։
Օրագրեր, ձայնագրություններ, էսքիզներ։
Հուշանվերներ Մարոկկոյից. նկարիչը այցելել է Մարոկկո 1832 թվականին, բերելով իր հետ Ֆրանսիա բուռնուս, կաֆտան, ջելլաբա, զարդարանքներ, սուսերներ, բարձեր, մաշիկներ, երկարաճիտ կոշիկներ և կերամիկիա։
Գեղարվեստական արվեստանոցի առարկաներ. ներառում է նկարակալ, ներկապնակ, սեղաններ, ապակյա անոթներ, հախճապակիների ոչ մեծ հավաքածու, աշտանակներ։
Լուսանկարներ նրա կյանքի ավարտից
Նամակներ
Գրքերի ժողովածուներ և փաստաթղթեր, որոնք առնչություն ունեն Դելակրուայի կամ նրա շրջապատի հետ. ավելի քան 1000 միավոր։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Էժեն Դելակրուա (1798-1863):
Դելակրուայի հարյուր քաղվածքները Twitter-ում
Սալավատովո

Սալավատովո (ռուս.՝ Салаватово, բաշկիրերեն՝ Салауат), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 296 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(921) Իովիտա

(921) Իովիտա (անգլ.՝ Jovita), աստերոիդ աստերոիդների հիմնական գոտում։ Հայտնաբերվել է 1919 թվականի սեպտեմբերի 4-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,171244 ա. մ., առավելագույնը մոտենում է 2,5937 ա. մ. հեռավորության վրա և հեռանում 3,7488 ա. մ., իսկ Երկրի ուղեծրին Իովիտա աստերոիդը նվազագույնը մոտենում է 1,6346 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2062,73 երկրային օրվա ընթացքում, իր ուղեծրով շարժվելով միջինում 0,174526 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(921) Իովիտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գյոգդարա (լեռնանցք)

Գյոգդարա, լեռնանցք Հայկական լեռնաշխարհում, Խարբերդի շրջանում, Զիբենեսուի ակունքներում։ Այս լեռնանցքով ճանապարհը տանում է դեպի Արածանիի հովիտը։ Սրա մոտ է գտնվում Նիրիբի գյուղը։ Ադոնցը ենթադրում է, որ Ասորեստանի թագավոր Սալմանասար 3-րդը դեպի Հայաստան կատարած իր 857 թվականի արշավանքի ժամանակ անցել է այստեղով և Գյոգդարան նույնացրել է Պրոկոպիոսի հիշատակած Սաֆխաս կիրճի հետ։


== Ծանոթագրություններ ==
Շոլոխովի փողոց (Շախտի)

Անվան այլ կիրառումների համար տե՛ս՝ Շոլոխովի փողոց (այլ կիրառումներ)Շոլոխովի փողոց (ռուս.՝ Улица Шолохова), փողոց Ռուսաստանի Ռոստովի մարզի Շախտի քաղաքի Մայսկի ավանում։ Անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ Սկիզբ է առնում Մայսկայա և Ուստինովի փողոցները միացնող ճանապարհից և ավարտվում Սոցիալիստիչեսկայա և Բուրյատսկայա փողոցների հանգույցում։ Երկարությունը 400 մետր է։


== Նկարագրություն ==
Շախտի քաղաքի Շոլոխովի փողոցը գտնվում է Մայսկի ավանում։ Փողոցը գտնվում է իրեն զուգահեռ Բուրյատսկայա և Տյորկինի փողոցների միջև։ Այն սկսվում է Մայսկայա և Ուստինովի փողոցները միացնող ճանապարհից և ավարտվում Սոցիալիստիչեսկայա և Բուրյատսկայա փողոցների հանգույցում։ Կարճ փողոց է. երկարությունը 400 մետր է։ Փողոցում կա համարակալված 29 շինություն. ձախ կողմում (կենտ համարներ)՝ 15, աջ կողմում (զույգ համարներ)՝ 14 շենք։
Շոլոխովի փողոցի փոստային դասիչն է՝ 346537։
Փողոցն անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ «Խաղաղ Դոն» վեպի համար նա նախ ստացել է Ստալինյան մրցանակ։ «Խաղաղ Դոնը» դարձել է ամենաշատ ընթերցվող խորհրդային գիրքը և սկիզբ է դրել սոցիալիստական ռեալիզմին։ Այս գրքի համար Շոլոխովը 1965 թվականին ստացել է Նոբելյան մրցանակ գրականության բնագավառում։ Գրքում նկարագրվում է Առաջին համաշխարհային և Ռուսաստանի քաղաքացիական պատերազմների ընթացքում կազակների կյանքը։


== Ծանոթագրություններ ==


== Աղբյուրներ ==
Улица Шолохова в Шахтах
Подробная карта Улица Шолохова, город Шахты со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Шахты, улица Шолохова Archived 2019-09-20 at the Wayback Machine.
Ջոնի Էրնսթ

Ջոնի Քեյ Էրնսթ (անգլ.՝ Joni Kay Ernst; ի ծնե Քալվեր, անգլ.՝ Culver, հուլիսի 1, 1970(1970-07-01), Red Oak, Այովա, ԱՄՆ),Соединённые Штаты Америки ամերիկացի քաղաքական գործիչ, 2015 թվականի հունվարից ի վեր Այովա նահանգից ԱՄՆ սենատոր։ Հանրապետական կուսակցության անդամ է։ Էրնսթը առաջին կինն է, որը Այովային ներկայացնում է ԱՄՆ Կոնգրեսում և առաջին կին վետերանը ԱՄՆ Սենատում։
1992 թվականին նա բակալավրի աստիճան է ստացել Այովա նահանգի համալսարանում, 1995 թվականին ստացել Է Կոլումբիայի քոլեջի (այժմ Կոլումբիայի պետական համալսարան) պետական կառավարման մագիստրոսի աստիճան, Ջորջիա նահանգի Կոլումբուս քաղաքում։
1993-2001 թվականներին Էրնսթը եղել է ԱՄՆ բանակի ռեզերվում, 2001 թվականից՝ Այովայի Ազգային գվարդիայում (ունի փոխգնդապետի կոչում)։ 2003-2004 թվականներին Իրաքում պատերազմի ժամանակ 14 ամիս ծառայել է Քուվեյթում՝ որպես վաշտի հրամանատար։
Նա եղել է Մոնտգոմերի շրջանի աուդիտորը, 2005-2011 թվականներին Այովայի նահանգի և 2011-2014 թվականներին Այովայի Սենատի անդամ։
Ամուսինը պաշտոնաթող սպա է։ Ամուսինն ունի նաև 2 դուստր նախկին ամուսնությունից։


== Ծանոթագրություններ ==


== Արտաքին հղումներ ==
Senator Joni Ernst official U.S. Senate site
Joni Ernst at the Biographical Directory of the United States Congress
Դարի մրցարշավը (ֆիլմ, 1986)

«Դարի մրցավազքը» (ռուս.՝ «Гонка века»),  խորհրդային գեղարվեստական սպորտային ֆիլմ, հոգեբանական դրամա: Նկարահանվել է 1986 թվականին «Մոսֆիլմ» կինոստուդիայում ռեժիսոր Նիկիտա Օռլովի սցենարով, որը գրվել է ԽՍՀՄ կենտրոնական հեռուստատեսության քաղաքական մեկնաբան Վլադիմիր Դունաևի հետ համահեղինակությամբ։


== Սյուժե ==
Մեծ Բրիտանիա, 1960-ական թվականներ։ Մեխանիկ Դոնալդ Կրոուխյորստը, որը երկար ժամանակ նստած էր առանց աշխատանքի, իմանում է, որ կազմակերպվում է «Ոսկե գլոբուս» շուրջերկրյա մրցավազքը։ Կրոուխյորստը, որն ստեղծել է նավիգացիոն սարք, փորձում է մասնակցության իրավունք ստանալ: Ի վերջո, պայմանագիր կնքելով ինչ-որ ընկերության հետ՝ նա ստանում է կատամարան-զբոսանավ, որով էլ ծով է դուրս գալիս որպես մրցավազքի վերջին մասնակիցը։ Բայց սարքավորումը, որի փորձարկման համար նա ներքաշվել է այդ ամբողջ պատմության մեջ, կատամարանի վրա չի տեղադրվել: Ըստ մրցույթի պայմանների՝ մրցավազքի ընթացքում որևէ նավահանգիստ մտնել արգելվում է։ Փոթորկի ժամանակ Դոնալդ Կրոուխյորստի նավը շարքից դուրս է գալիս։ Նա ստիպված է կանգ առնել  արգենտինական նավահանգստի մոտ՝ նա և նրա հովանավորները կազմակերպիչներից թաքցնում են մրցավազքի կանոնների այդ խախտումը, և նա շարունակում է մասնակցել դրան՝ նույնիսկ պահպանելով իր առաջատար դիրքը։ Այս խաբեությունն էլ հետագայում վճռորոշ դեր է կատարում Կրոուխյորստի ճակատագրում։
Ֆիլմը ներկայացնում է գլխավոր հերոսի, նրա ընտանիքի անդամների հոգեբանությունը, ընտանիքի համար բարդ ֆինանսական իրավիճակում նրանց փոխհարաբերությունները: Այն ներկայացնում է  նրանց բոլոր ներքին հակասությունները։ Թերևս միայն Կրոուխյորստի դուստրը՝ Ռեյչելն (Նատալյա Գուսևա)  պատվով և ներքին արժանապատվությամբ կրում իրավիճակի բոլոր հոգեբանական դժվարությունները: Իսկ ինքը՝ ընտանիքի ղեկավարն ի զորու չէ կրել ներքին ընտրություն կատարելու հոգեբանական բեռ․ մի կողմից դա խաբեությունն է, իր և իր հովանավորների կողմից մրցավազքի կանոնների խախտման փաստը թաքցնելը, մյուս կողմից՝ նրա ընտանիքը սնանկացման եզրին գտնվելու փաստը։ Ֆիլմի վերջում Դոնալդ Կրոուխյորստն ընտրում է երրորդ տարբերակը: Բայց, ինչպես պարզվում է, հովանավորները նույնիսկ նրա մահն են օգտագործում  շահույթ ստանալու համար։
Սյուժեն հիմնված է 1968-1969 թվականներին «Ոսկե գլոբուս» մրցավազքի ժամանակ տեղի ունեցած իրական իրադարձությունների վրա։


== Դերերում ==
Լեոնհարդ Մերզին – Դոնալդ Կրոուխյորստ
Էլլե Քուլլ – Քլեր, նրա կինը
Ռոստիսլավ Յանկովսկի – Սթենլի Բեսթ
Գիրտ Յակովլև – Ռոդնեյ Հոլուորթ
Ուլդիս Լիելդիջս – Նայջել Թեթլի
Նատալյա Գուսևա – Ռեյչեյ Կրոուխյորստ
Անդրեյ Կրյուկով
Վիտաուտաս Տոմկուս
Վասիլի Կորզուն
Վլադիմիր Էրենբերգ
Թինու Լումե
Վլադիմիր Սապոժնին
Ալեքպեր Ալեքպերով
Նիկոլայ Խրուստալյով


== Նկարահանման խումբ ==
Բեմադրող ռեժիսոր՝ Նիկիտա Օռլով
Սցենարիստներ՝ Վլադիմիր Դունաև, Նիկիտա Օռլով
Բեմադրող օպերատոր՝ Բորիս Կոչերով
Նկարիչ՝ Ֆելիքս Յասյուկևիչ
Կոմպոզիտոր՝ Ալեքսեյ Ռիբնիկով
Հնչյունային օպերատոր՝ Լեոնիդ Բուլգակով


== Ծանոթագրություններ ==


== Արտաքին հղումներ ==
«Դարի մրցարշավը» ֆիլմը «Миелофон» կայքում
Ավգուստ Լաներ

Ավգուստ Լաներ (գերմ.՝ August Lanner, հունվարի 23, 1835(1835-01-23), Վիեննա, Ավստրիական կայսրություն - սեպտեմբերի 27, 1855(1855-09-27), Վիեննա, Ավստրիական կայսրություն), ավստրիացի կոմպոզիտոր և դիրիժոր, կոմպոզիտոր, դիրիժոր և ջութակահար Ջոզեֆ Լաների որդին]։


== Կենսագրություն ==
Ավարտել է Սուրբ Աննայի դպրոցը, սակայն երաժշտական ​​կրթությունը ստացել է դրանից դուրս։ Ավգուստ Լաներին երաժշտություն է սովորեցնել նաև նրա հորեղբայրը՝ թագավորական-կայսերական պալատի դիրիժոր Յոզեֆ Ստրեբինգերը, որից հետո նա սկսել է դասեր քաղել վիեննացի կոմպոզիտորներից՝ Յոզեֆ Հելմեսբերգերից և պրոֆեսոր Յոզեֆ Մայզեդերից։ 
Քույրը՝ Կատարինան, եղել է բալետի պարուհի և պարուսույց։
1843 թվականին, 8 տարեկան հասակում նա կորցրել է հորը, որից հետո ղեկավարել է հոր նվագախումբը  «Bräuhausgarten in Fünfhaus»֊ում կայացած համերգում։ Համերգին ներկա է եղել մոտ երկու հազար հանդիսատես։
1853 թվականից Ավգուստ Լաները սկսել է գրել երաժշտություն, սակայն երկու տարի անց՝ քսան տարեկանում, նա մահացավ թոքերի հիվանդությունից։ Այս կարճ ժամանակահատվածում նա հասցրեց հորինել մոտ երեսուն պար։
Նույն թվականին մահացել է նաև Ֆրանցիսկան՝ Ավգուստ Լաների մայրը։ 
Հարազատներին հուղարկավորելուց հետո Կատարինան հեռացել է քաղաքից և մեկնել Գերմանիա։


== Ծանոթագրություններ ==


== Արտաքին հղումներ ==
D"ersten Gedanken.walzer.op.1
A complete list of Augustin Lanner's compositions
http://www.johann-strauss.org.uk/composers-a-m.php?id=133
http://www.johann-strauss.org.uk/composers-a-m.php?id=134
So Happy (սինգլ)

«So Happy», Theory of a Deadman խմբի սինգլներից է, որը թողարկվել է նրանց երրորդ՝ Scars & Souvenirs ալբոմում։ Ռադիոյով այն առաջին անգամ պաշտոնապես թողարկվել է 2008 թվականի փերտվարի 11-ին։ «So Happy»-ն դեբյուտել է Billboard's Mainstream Rock Tracks chart-ի աղյուսակում և դարձել երկրորդը 2008 թվականի ապրիլի 5-ին։ Պահանջվեց ընդամենը երեք շաբաթ, որպեսզի սինգլը հայտնվի Mainstream Rock chart-ի թոփ 10 սինգլների ցուցակում։ Բացի այդ խումբն առաջին անգամ հայտնվեց Modern Rock Tracks chart-ի թոփ 20-յակում։ Canadian Hot 100-ում 2008 թվականի մարտի 8-ին սինգլը դեբյուտեց և գրավեց 58-րդ հորիզոնականը։


== Սինգլի տեսահոլովակ ==
Սինգլի տեսահոլովակը առաջին անգամ ցուցադրվեց 2008 թվականի ապրիլի կեսերին՝ MuchMusic-ով։ MuchMusic Countdown-ում այն գրավեց 10-րդ հորիզոնականը։ 
Տեսահոլովակի ռեժիսորը Քոլին Մայնիհենն է։


== Վարկանշային աղյուսակ ==
(1728) Գյոթե Լինկ

(1728) Գյոթե Լինկ (անգլ.՝ Goethe Link), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 12-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,563533 ա. մ., առավելագույնը մոտենում է 2,3313 ա. մ. հեռավորության վրա և հեռանում 2,7958 ա. մ.։ Արեգակի շուրջ մեկ ամբողջական պտույտ է կատարում 1499,19 երկրային օրվա ընթացքում, իր ուղեծրով շարժվելով միջինում 0,24013 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1728) Գյոթե Լինկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սան Ջորջո Ալբանեզե

Սան Ջորջո Ալբանեզե (իտալերեն՝ San Giorgio Albanese), կոմունա Իտալիայում՝ Կալաբրիա մարզի Կոզենցա գավառում։
Բնակչությունը՝ 1.467 մարդ (2014 թվականի տվյալներով), բնակչության խտությունը՝ 75 մարդ/կմ²։ Զբաղեցնում է 22 կմ² տարածք։ Սահմանակից է Ակրի, Կորիլիանո Կալաբրո, Սան Կոզմո Ալբանեզե, Վակկարիցո Ալբանեզե համայնքներին։ Փոստային ինդեքսն է 87060։ Հեռախոսային կոդը՝ 0983։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		
		


== Արտաքին հղումներ ==
http://www.sangiorgioalbanese.net/ Archived 2008-05-12 at the Wayback Machine.


== Ծանոթագրություններ ==
Մոկո Խաչատրյան

Մարիամ Ռուդոլֆի Խաչատրյան (Մոկո Խաչատրյան, սեպտեմբերի 26, 1969(1969-09-26), Երևան, Հայկական ԽՍՀ, ԽՍՀՄ), հայ գեղանկարչուհի, աբստրակտ նկարչուհի։ 
ՅՈՒՆԵՍԿՕ-ի նկարիչների միջազգային ասոցիացիայի անդամ (1995 )։


== Կենսագրություն ==
Մարիամ Խաչատրյանը ծնվել է 1969 թվականին, Երևանում, գեղանկարիչ Ռուդոլֆ Խաչատրյանի ընտանիքում։ Ռուդոլֆ Խաչատրյանն աղջկան՝ Մարիամին, երկու տարեկանում Մոկո է անվանել։ 1980-1983 թվականներին սովորել է Գեղագիտության ազգային կենտրոնում, 1983-1987 թվականներին՝ Երևանի Փանոս Թերլեմեզյանի անվան գեղարվեստի ուսումնարանում, 1987-1991 թվականներին՝ Երևանի գեղարվեստա-թատերական ինստիտուտում։ 1992 թվականին ստեղծագործական գործունեությունը շարունակել է Մոսկվայում։
2014 թվականից հիմնականում ստեղծագործել է աբստրակտ ոճով։ Աշխատանքները գտնվում են Երևանի և Քուվեյթի ժամանակակից արվեստի թանգարաններում, Ֆրանսիայի, Գերմանիայի, Իտալիայի, Անգլիայի, Չեխիայի, Հայաստանի, Ռուսաստանի մասնավոր հավաքածուներում։


== Ցուցահանդեսներ ==
1991 թվականից մասնակցել է հանրապետական և միջազգային ցուցահանդեսների Փարիզում, Մոսկվայում, Երևանում, Քուվեյթում, Նյու Յորքում, Լոնդոնում, Դուբայում, Ցյուրիխում և այլուր։
Անհատական ցուցահանդեսներ է ունեցել Մոսկվայում (1993), Երևանում (2007-2009, 2014), Բեյրութում (2012)։ 


== Ծանոթագրություններ ==
Օգաստես Սենթ-Գոդենս

Օգաստես Սենթ-Գոդենս (անգլ.՝ Augustus Saint-Gaudens; մարտի 1, 1848(1848-03-01)[…], Դուբլին, Իռլանդիա, Մեծ Բրիտանիայի և Իռլանդիայի միացյալ թագավորություն - օգոստոսի 3, 1907(1907-08-03)[…], Cornish, Սուլիվան շրջան, Նյու Հեմփշիր, ԱՄՆ), ամերիկացի քանդակագործ։


== Կյանք և ստեղծագործություն ==
Սենթ-Գոդենսը եղել է ֆրանսիացի-կոշկակարի որդի՝ հուգենոտ-իռլանդական ծագումով։ Երբ տղան կես տարեկան էր, ընտանիքը տեղափոխվել է ԱՄՆ։ Սենթ-Գոդենսը մեծացել է Նյու Յորքում։ 1861 թվականին նա աշակերտել է կամեյա փորագրողի մոտ և, զուգահեռաբար, Նյու Յորքում մասնակցել գիտության և արվեստի տարածման Կուպերի միության և Դիզայնի ազգային ակադեմիայի կուրսերին։ Ուսումն ավարտելուց հետո՝ 1867 թվականին, մեկնել է Փարիզ, որտեղ քանդակագործություն է ուսումնասիրել Գեղարվեստի ազգային բարձրագույն դպրոցում, սովորել է Էմանյուել Ֆրեմյեի մոտ։ 3 տարի անց Փարիզից մեկնել է Հռոմ։ Այնտեղ 5 տարվա ընթացքում Սենթ-Գոդենսն ուսումնասիրել է անտիկ դարաշրջանի արվեստն ու ճարտարապետությունը։ Երիտասարդ քանդակագործն իր առաջին պատվերներն ստացել է Հռոմում։ Այնտեղ նա ծանոթացել է իր ապագա կնոջ հետ, ով Օգաստո Հոմերի ուսանողուհին էր։
Քանդակագործին հիացմունք էին պատճառում հատկապես անտիկ դարաշրջանի և Վերածննդի բարձրաքանդակներն ու մեդալները։ Դա ազդեցություն է թողել ինչպես քանդակագործի նկարչական ոճի, այնպես էլ ամերիկյան քանդակագործության զարգացման վրա 19-րդ դարում։ Սենթ-Գոդենսն իր սեփական մեկնությունն է արել Վերածննդի և անտիկ շրջանի մշակութային ժառանգության վերաբերյալ՝ ստեղծելով երկու մշակույթների ավանդույթների սինթեզ։
Քանդակագործը փառքի է արժանացել Ամերիկայի քաղաքացիական պատերազմի հերոսի՝ ադմիրալ Դեյվիդ Ֆարագուտի հուշարձանի ստեղծումից հետո։ Դրանից հետո Սենթ-Գոդենսը դարձել է մի շարք հուշարձանների, հուշարձանային բարձրաքանդակների և պաշտոնական հուշահամալիրների հեղինակ, որոնք ստեղծվել են ԱՄՆ-ի իշխանությունների հանձնարարությամբ։
ԱՄՆ-ի նախագահ Թեոդոր Ռուզվելտի հանձնարարությամբ Սենթ-Գոդենսը 1904 թվականին ստեղծել է երեք մետաղադրամի նմուշներ, որոնք հետագայում հատվել են ԱՄՆ գանձապետարանի կողմից։
1900 թվականին Սենթ-Գոդենսի մոտ քաղցկեղ է հայտնաբերվել։ Հայտնի քանդակագործը մահացել է 1907 թվականին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
К арэн Лемми. Огастес Сент-Годенс в Музее Метрополитен // Журнал "Третьяковская галерея", Специальный выпуск 1. АМЕРИКА - РОССИЯ: НА ПЕРЕКРЕСТКАХ КУЛЬТУР, 2011.
Երկրորդային գերճնշում

Երկրորդային գերճնշում, գերճնշման տեսակ, որն առաջանում է հայտնաբերվող պատճառից։ Այս հիվանդությունն ավելի քիչ տարածում ունի, քանի առաջնային գերճնշումը և հանդիպում է հիպերտոնիկ հիվանդների միայն 5%-ի մոտ։ Ունի մի շարք պատճառներ, այդ թվում՝ ներզատական համակարգի հիվանդությունները, երիկամների հիվանդությունները և ուռուցքները։ Կարող է հանդիպել նաև որպես շատ դեղամիջոցների կողմնակի ազդեցություն։


== Ծանոթագրություններ ==


== Արտաքին հղումներ ==
CVPhysiology (անգլերեն)
CNN Archived 2008-12-09 at the Wayback Machine. (անգլերեն)
Մայո կլինիկա (անգլերեն)
Գերճնշման տեսակներ Archived 2007-01-02 at the Wayback Machine. (անգլերեն)
Հաշվառման մեքենայացում

Հաշվառման մեքենայացում, հաշվապահական, վիճակագրական և օպերատիվ հաշվառման մեջ տեխնիկական գործառնություններ կատարելիս հաշվողական ծրագրային ապահովման կիրառում։ Կրճատում է ինֆորմացիայի ստացման ժամկետները, բարձրացնում ճշգրտությունն ու աշխատանքի արտադրողականությունը։ 
Հաշվառման մեքենայացման բարձրագույն փուլը հաշվառման գործառնությունների համալիր ավտոմատացումն է, որը ձեռք է բերվում ավտոմատ կառավարման համակարգերի միջոցով։
Ժաուպասի

Ժաուպասի (պորտ.՝ Jaupaci), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի կենտրոնական մարզը։ Մտնում է տնտեսական կարգավիճակ ունեցող Իպորայի գավառի մեջ։ Բնակչությունը կազմում է 3 154 մարդ, ըստ 2006 թվականի տվյալների։ Տարածքը կազմում է 527,200 կմ2։ Բնակչության խտությունը՝ 6,0 մարդ/կմ²։


== Վիճակագրություն ==
Համախառն ներքին արտադրանքը կազմել է 16 172 827,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 127,72 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,710
Ալեքսանդրովկա (քաղաքատիպ ավան, Մարյինսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), քաղաքատիպ ավան Ուկրաինայի Դոնեցկի մարզի Մարյինի շրջանում։ Բնակավայրը նախկինում նաև անվանվել է Կրեմենայա։ Հիմնադրվել է 1830-ական թվականներին։
2011 թվականի տվյալներով Ալեքսանդրովկա քաղաքատիպ ավանում բնակվում էր 4 068 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հանուն երկխոսության և զարգացման մշակութային բազմազանության համաշխարհային օր

Հանուն երկխոսության և զարգացման մշակութային բազմազանության համաշխարհային օր (ՄԱԿ-ի լեզուներով. անգլ.՝ World Day for Cultural Diversity for Dialogue and Development, իսպ.՝ Día Mundial de la Diversidad Cultural para el Diálogo y el Desarrollo, չինարեն՝ 世界文化多样性促进对话和发展日, ֆր.՝ Journée mondiale de la diversité culturelle pour le dialogue et le développement), Միավորված ազգերի կազմակերպության կողմից նշվող միջազգային տոն է՝ բազմազանության խնդիրներին կապված հարցերը խթանելու համար։ Ներկայումս անցկացվում է մայիսի 21-ին։ Միավորված ազգերի կազմակերպության գլխավոր ասամբլեան այս օրը հռչակել է ՅՈՒՆԵՍԿՕ-ի՝ 2001 թվականի նոյեմբերի մշակութային բազմազանության մասին Համաշխարհային հռչակագրով։ Այն հռչակվել է ՄԱԿ-ի 57/249 բանաձևով։
Բազմազանության օրը, որը պաշտոնապես հայտնի է որպես «Հանուն երկխոսության և զարգացման մշակութային բազմազանության համաշխարհային օր», օգնում է համայնքներին հասկանալու մշակութային բազմազանության արժեքը, հիշեցնում, որ ժողովրդավարության, հանդուրժողականության, սոցիալական արդարության և ազգերի ու մշակույթների միջև փոխադարձ հարգանքի պայմաններում բարգավաճող մշակութային բազմազանությունն անհրաժեշտ է տեղական, ազգային և միջազգային մակարդակներով խաղաղություն և անվտանգություն ապահովելու համար և սովորեցնում, թե ինչպես համատեղ ապրել։ Այս օրը հռչակվել է 2001 թվականին Աֆղանստանում Բուդդայի բամիանական արձանների ոչնչացման առիթով։


== Ծանոթագրություններ ==
Շաբաթվա օրեր

Շաբաթվա օրերի անունները տարբեր լեզուներում կազմված են կամ թվականներից, կամ երկնային մարմինների անուններից։ Եվրոպական լեզուներում երկնային մարմինների անուններից են անգլ.՝ Sunday, գերմ.՝ Suntag «Արևային օր», գերմ.՝ Montag «Լուսնի օր»։ Այդ անունները հայերենում կազմված են թվականներից․ ընդ որում կիրակին շաբաթվա առաջին օրն է, երկուշաբթին ՝ շաբաթվա երկրորդ օր, երեքշաբթին՝ երրորդ օր, այսպես նաև չորեքշաբթի, հինգշաբթի։ Ասորական ծագում ունի ուրբաթ բառը և նշանակում է պատրաստություն, նախապատրաստություն, քանի որ այդ օրն էին մարդիկ անում բոլոր գործերը, որը չէր կարելի անել շաբաթ օրը՝ այն սուրբ պահելու համար։ Մեկ այլ կարծիքով նշանակում է բոթ, սուգ, քանի որ այդ օրը Ադամն ու Եվան վտարվեցին դրախտից։
Ըստ Աստվածաշնչի ՝աշխարհի վեցօրյա արարչագործությունից հետո Աստված յոթերորդ ՝ շաբաթ օրը, հանգիստ առավ․ ահա թե ինչու շաբաթ բառի բուն նշանակությունն է խաղաղություն, դադար, հանգիստ։ Բառը եբրայերենից փոխառությամբ անցել է բազմաթիվ լեզուների՝ sabatum - լատիներենին, sabato - իտալերենին։


== Ծանոթագրություններ ==
1485

1485 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1485 թվականն է, 
XV դարի 85-րդ տարին։


== Դեպքեր ==
Հունիսի 1 - Հունգարիայի թագավոր Մաթյաշ Հունյադին գրավում է Վիեննան և դարձնում այն իր մայրաքաղաքը։
Օգոստոսի 22 - Բոսվորթի ճակատամարտով ավարտվում է «Վարդերի պատերազմը»։ Անգլիական գահի հավակնորդ Հենրի Թյուդորը հաղթում է Ռիչարդ III-ին և ընդհատում Յորքերի դինաստիան։
Սեպտեմբերի 12 - Տվերի իշխանությունը միանում է Մոսկովյանին։


== Ծնունդներ ==
Դեկտեմբերի 16 - Կատերին Արագոնցի Հենրի VIII-ի առաջին կինը։ (մ. 1536)
անհայթ ամսաթվով՝
Էռնան Կորտես, իսպանացի կոնկիստադոր (մ. 1547)


== Մահեր ==
Կրուեժուլ

Կրուեժուլ (ֆր.՝ Cruéjouls), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 414 մարդ, բնակչության խտությունը` 22.56 մարդ/կմ²։ Բնակավայրը զբաղեցնում է 18.35 կմ² տարածք։
2016 թվականի հունվարից բնակավայրը Պալմաս, Կուսերգ համայնքների հետ միասին հանդիսանում է Պալմաս դ'Ավերոն համայնքի մաս։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 150 կմ հյուսիս-արևելք, Ռոդեզ քաղաքից` 25 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 217 աշխատունակ (15-64 տարեկան)  բնակիչ, որոնցից ակտիվ էին 160-ը, իսկ ոչ ակտիվները` 57։ Ակտիվության ցուցանիշը կազմում է 73,7 %։ 160 աշխատունակ մարդկանցից աշխատել է 146 անձ (79 տղամարդ և 67 կին)։ Գործազուրկ են եղել 14 անձ (10 տղամարդ և 4 կին)։ 57 անաշխատունակներից 15-ը եղել են աշակերտներ կամ ուսանողներ, 33-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սանժարի

Սանժարի (ուկրաիներեն՝ Санжари), ավան Ուկրաինայի Խարկովի մարզի Խարկովի շրջանում։ Հիմնադրվել է 1750 թվականին։
2001 թվականի տվյալներով Սանժարի ավանում բնակվում էր 1 122 մարդ։ Բնակավայրը զբաղեցնում է 1,52 կմ² տարածք։ Բնակչության խտությունը կազմում էր 738,16 մարդ/կմ²։
Սանժարի գյուղը գտնվում է Տրավնևոյե գյուղի և Նեստերենկի գյուղի միջև, որը գտնվում է M-03 մայրուղու վրա (E 40):
Գյուղին հարում է Կովալենկի գյուղը (Լյուբոտինսկի քաղաքային խորհուրդ), մինչև 1,5 կմ հեռավորության վրա գտնվում են Բարչանի գյուղը, Մանչենկի գյուղը, Յարոշի գյուղը։


== Պատմություն ==
1750 - Սանժարի գյուղի հիմնադրման տարեթիվը։
1940 թվականին՝ Երկրորդ համաշխարհային պատերազմից առաջ, Սանժարիի ագարակում եղել է 65 տնտեսություն, Եմելյանովի ագարակում՝ 30 տնտեսություն։
1967 - կարգավիճակը փոխվել է բնակավայրի։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սիլիուս

Սիլիուս (իտալերեն՝ Silius), կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը 1384 մարդ՝ (2008 թ.), բնակչության խտությունը 36 մարդ/կմ²։ Տարածքը զբաղեցնում է 38 կմ²։ Փոստային հասցե՝ 9040, հեռախոսային կոդ՝ 070:
Քաղաքի հովանավոր սրբերն են համարվում Santa Felicita և Santa Perpetua:


== Ժողովրդագրություն ==
Բնակչության դինամիկան։


== Կոմունայի վարչակազմ ==
Հեռախոս։ 070 959006


== Հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ալեգեյնի քոլեջ

Ալեգեյնի քոլեջ, ազատ արվեստների մասնավոր քոլեջ։ Հիմնադրվել է 1815 թվականին, գտնվում է Միդվիլլում (ԱՄՆ, Փենսիլվանիա նահանգ)։ Քոլեջում կա մոտ 2100 սովորող։


== Քոլեջի պատմություն ==
Ալգեյնի քոլեջը հիմնադրվել է 1815 թվականի ապրիլին՝ Հարվարդի համալսարանի Աստվածաբանական դպրոցի շրջանավարտ Սուրբ Հայր Թիմոթի Օլդենի կողմից։ Չնայած ներկայումս դա աշխարհիկ կրթական հաստատություն է, բայց սկսած 1833 թվականից, վարժարանի պատմությունը սերտորեն կապված է մեթոդիստական ​​եկեղեցու պատմության հետ։
Չորս հոգուց բաղկացած առաջին դասարանը ուսումն սկսեց 1816 թվականի հուլիսի 4-ին՝ դեռևս ոչ սովորական համալսարանական շենքերում։ Հաջորդ վեց տարիների ընթացքում Օլդենը բավականաչափ միջոցներ է կուտակել, որպեսզի սկսի կամպուսի շինարարությունը։ Գրադարանի շենքը, որը կառուցվել է առաջինը, նախագծվել է անձամբ Օլդենի կողմից, այժմ այն իրենից ներկայացնում է վաղ ամերիկյան ճարտարապետության վառ նմուշ։ Գրադարանը ստեցել է Բենթլի հոլ անվանումն՝ ի պատիվ Ուիլյամ Բենթլիի, ով քոլեջին նվիրաբերել է գրքերի իր հսկայական հավաքածուն։ Արդեն 1824 թվականին քոլեջի գրադարանն այնքան ընդլայնվեց, որ Թոմաս Ջեֆերսոնն Օլդենին ուղղված իր նամակում միայն հույս է հայտնել, որ մի օր նրա հետ կհավասարվեն իր հիմնադրած Վիրջինիայի համալսարանի գրադարանային ֆոնդերը։ 1831 թվականին Թիմոթի Օլդենը ֆինանսական և կադրային խնդիրների պատճառով ստիպված էր լքել քոլեջի նախագահի պաշտոնը։
1870 թվականին Ալեգեյնի քոլեջը սկսեց աղջիկների ընդունելիություն։ Ըստ որոշ աղբյուրների, առաջին ուսանողուհին դարձավ Իդա Տերբելլը, որը հետագայում հայտնի դարձավ հետաքննական լրագրությամբ։
1905 թվականին կառուցվեց Օլդեն հոլը, որտեղ սկսվեց նոր դասընթացները։


== Կամպուս ==
Համալսարանական 36 հիմնական շենքերը տեղակայված են նրա 31 հեկտար կազմող տարածքի կենտրոնական մասում։ Բացի այդ, քոլեջի տարածքում կա հանգստյան գոտի (74 հա), ինչպես նաև արգելոցի մի հատված (115 հա)։


== Հայտնի շրջանավարտներ ==
Ուիլիամ Մաք-Քինլի (1843 - 1901)՝ ԱՄՆ-ի 25-րդ նախագահը։
Ռոբերտ Դուայեր (1939 - 1987)՝ քաղաքական գործիչ, Փենսիլվանիա նահանգի գանձապետ, որը սպանվել է մամուլի ասուլիսի ժամանակ։
Թրենտ Ռեզնոր (1965 թվական)՝ «Nine Inch Nails» երաժշտական խմբի մենակատար


== Ծանոթագրություններ ==


== Գրականություն ==
Haskins C. H. Allegheny College, Meadville(անգլ.) // Haskins C. H., Hull W, Contributions to American Educational History. — Washington: Government Printing Office, 1902. — Vol. 33 «A History of Higher Education in Pennsylvania». — P. 7-22.


== Արտաքին հղումներ ==
«Allegheny College» (անգլերեն)։ U.S. News & World Report։ 2010։ Արխիվացված է օրիգինալից 2012-05-16-ին։ Վերցված է 2012-01-28
Բակալեյկա

Բակալեյկա (ռուս.՝ Бакалейка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կամենկա գետի աջ ափում՝ 29 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ներլ գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032692
Հիդրոլոգիական ուսումնասիրությունների կոդը - 110003269
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարպիլովկա (այլ կիրառումներ)

Կարպիլովկա, կարող է վերաբերել՝

Կարպիլովկա - գյուղ, Ուկրաինայի Ժիտոմիրի մարզի Նարոդիչի շրջանում
Կարպիլովկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Կարպիլովկա - գյուղ, Ուկրաինայի Խմելնիցկիի մարզի Բելոգորսկի շրջանում
Կարպիլովկա - գյուղ, Ուկրաինայի Պոլտավայի մարզի Լուբնիի շրջանում
Կարպիլովկա - գյուղ, Ուկրաինայի Սումիի մարզի Ախտիրկայի շրջանում
Կարպիլովկա - գյուղ, Ուկրաինայի Վոլինի մարզի Կամեն-Կաշիրսկիի շրջանում
Կարպիլովկա - գյուղ, Ուկրաինայի Վոլինի մարզի Կիվերցիի շրջանում
Կովիկուր

Կովիկուր (ֆր.՝ Cauvicourt), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 489 մարդ, բնակչության խտությունը` 50.83 մարդ/կմ²։ Բնակավայրը զբաղեցնում է 9.62 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 17 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 281 աշխատունակ (15-64 տարեկան)  բնակիչ, որոնցից ակտիվ էին 210-ը, իսկ ոչ ակտիվները` 71։ Ակտիվության ցուցանիշը կազմում է 74,7 %։ 210 աշխատունակ մարդկանցից աշխատել է 198 անձ (99 տղամարդ և 99 կին)։ Գործազուրկ են եղել 12 անձ (7 տղամարդ և 5 կին)։ 71 անաշխատունակներից 20-ը եղել են աշակերտներ կամ ուսանողներ, 36-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քվեդա Ծվիրմինդի

Քվեդա Ծվիրմինդի (վրաց.՝ ქვედა წვირმინდი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 19 մարդ։


== Ծանոթագրություններ ==
Պտտվող բանտ

Պտտվող բանտ (անգլ.՝ rotary jail), 19-րդ դարի վերջին ԱՄՆ Միջին Արևմուտքում որոշ բանտերի ճարտարապետական կառույց։ Բանտախցերն այդպիսի բանտերում տեղակայվում էին միակ ելք ունեցող շրջանաձև բլոկում։ Շրջանաձև բլոկը պտտվում էր իր հորիզոնական առանցքի շուրջ այնպես, որ միակ ելքը միաժամանակ հասանելի էր միայն մեկ բանտախցի։


== Կառույց և պատենտ ==
Պտտվող բանտը սկզբնապես նախագծվել էր ճարտարապետ Ուիլյամ Բրաունի կողմից և կառուցվել թուջ վերամշակող Haugh, Ketcham & Co. ընկերության կողմից Ինդիանապոլիսի մերձքաղաքային շրջանում՝ Հովիլում (Haughville)։


== Առանձնահատկություններ ==
Շրջանի սեկտորի ձև ունեցող բանախցերը պտտվում էին սանիտարա-կոյուղային համակարգի շուրջը, ինչը այդ ժամանակվա համար անսովոր ճոխություն էր։ Բլոկը կարող էր պտտվել մեկ մարդու կողմից, որը ձեռքով պտտում էր հատուկ սարքը։ Վերջինս կառույցի ստորին հատվածից միացված էր ատամնավոր անիվի հետ, որը պտտում էր խցերի ողջ բլոկը։


== Հրաժարում օգտագործումից ==
Բանտերը գործնականում միանգամից հանդիպեցին այն փաստին, որ բանտարկյալների վերջույթները տրորվում էին կամ խանգարում էին բանտախցերի բլոկի պտույտին։ Բանտերի մեծամասնությունում ստիպված եղան յուրաքանչյուրի խցին ապահովել անհատական հասանելիություն; Նրանք բոլորը հանվեցին գործարկումից 1939 թվականի հունիսի 22-ին։


== Վայրեր ==
Զանազան աղբյուրներում նման բանտերի թիվը տարբեր է նշվում՝ 6-ից մինչև 18։ Ստորև ներկայացվում են ինը հավաստի և հայտնի վայրերը.
Պահպանված կառույցներ.

Մոնթգոմերիի շրջանային բանտ և շերիֆի տարածք, Քրոուֆորդսվիլ, Մոնթգոմերի
Միակ աշխատողը մինչ օրս։
Քաունսիլ Բլաֆս, Պոտավատոմի
Գալատին, Դեյվիս
Շերման, Գրեյսոն


== Ծանոթագրություններ ==


== Արտաքին հղումներ ==
Ben L. Ross architects Archived 2011-07-07 at the Wayback Machine.
Ben L. Loss History of the Jail Archived 2011-07-07 at the Wayback Machine.
Pottawattamie County Jail Archived 2007-08-14 at the Wayback Machine.
Indiana Statelib Publication 7028 Archived 2007-07-21 at the Wayback Machine.
Патент роторной тюрьмы (с чертежами)(չաշխատող հղում)